Здравейте,  

На 07.03.2019 година публичен изпълнител от НАП е блокирал сметките на фирмата ми. До този момент постановление не ми е връчено. Подала съм 3 жалби до НАП и 1 до МФ. До този момент нямам никакъв отговор.  

В данъчна служба Изток – София ми казаха, че ми е изпратено писмо с куриерска фирма на 13.05.2019 г. на адреса, на който живея. Такова не е получавано. Данъчния инспектор в НАП – офис Изток ми показа обратна разписка, на която подписа не беше мой. Отидох в ЦУ НАП – София. От деловодството ми казаха, че такова писмо не е изпращано, по точно, че нищо не е изпращано.  

Написах жалба до Инспектората на НАП и поисках копие от обратната разписка (03.07.2019), до този момент отговор няма.  

Вчера отидох до ЦУ НАП – София, служителка от инспектората, която помолих да ми издаде копие от “изпратеното” до мен писмо, ме информира че такава практика няма и че писмата се изпращат на имейл и тя го била изпратила. Имейл не съм получавала.  

Моля, да ми отговорите каква е процедурата и сроковете за връчване на наказателни постановления и какъв е срока за отговор на жалби.  

Всеки месец плащам банкови такси по сметките на компанията без да мога да оперирам с тях. Блокирани са всички входящи и изходящи преводи. Търсената от НАП сума е налична по сметките ми, но е блокирана от банките.  

Моля, да ме посъветвате как да потърся правата си и ако е възможно да ми препоръчате адвокат, който би се заел с това!  

Предварително благодаря!  

С Уважение,  

Нина Русева




Проблем с НАП
=============

 

Здравейте, Нина Русева,


случаят е специфичен и е препоръчително адвокат да прегледа документите, с които разполагате, както и делото при публичния изпълнител, който е наложил запор върху банковите сметки на дружеството Ви.  

Относно срока за отговор – същият би следвало да е едномесечен.  

Също така, следва да се установи и дали се касае за обезпечителни мерки, които са предприети от публичния изпълнител, като постановлението за налагане на обезпечителни мерки може да бъде обжалвано пред директора на ТДД в 7 дневен срок от връчването. 


За допълнителна информация можете да се свържете с мен на посочения телефон.


Поздрави,  

адв. Николина Митова  

0898 303092




Здравейте адв. Митова,


Благодаря за Вашия отговор!  

Вие бихте ли се ангажирала с това и кога е удобно да Ви се обадя, за да уговорим час за среща?  

До този момент от 07.03.2019 г. постановление не ми е връчвано.


Поздравии хубав ден от мен,  

Нина Русева




Здравейте,


можете да се свържете с мен днес 04.10 до 17.00 ч. 


Поздрави,  

адв. Митова  

0898 303092


